**ՀԱՇ­ՎԵՏՎՈՒ­ԹՅԱՆ ՍԵՂՄԱԳԻՐ**

**2024 ԹՎԱԿԱՆԻ ԻՆՆ ԱՄԻՍՆԵՐԻ ԸՆԹԱՑՔՈՒՄ ԿԱՏԱՐԱԾ ՀԻՄՆԱԿԱՆ ԱՇԽԱՏԱՆՔՆԵՐԻ ԱՐԴՅՈՒՆՔՆԵՐԻ ՎԵՐԱԲԵՐՅԱԼ**

* ***Հաշվետու ժամանակահատվածում պետական գույքի կառավարման առանձին բնագավառներում ձեռք են բերվել հետևյալ արդյունքները.***

2024թ.-ի հունվարի 1-ի դրությամբ իրականացվել է պետական կառավարման մարմինների ենթակայության ֆինանսատնտեսական վերլուծության ենթակա առևտրային կազմակերպությունների ցանկերի համեմատում նախորդ տարվա ցանկերի հետ և ճշգրտում (2022թ. և 2023թ․ տարեկան ֆինանսական արդյունքներով վնաս ձևավորած առևտրային կազմակերպությունների ֆինանսական վիճակի վատթարացման և ձեռնարկված միջոցների վերաբերյալ պարզաբանումների մասին ամփոփ տեղեկանքը, ինչպես նաև կազմակերպությունների գործունեության բարելավմանն ուղղված Կոմիտեի առաջարկների վերաբերյալ պետական մարմինների տրամադրած տեղեկատվությունն ամփոփվել և ներկայացվել են ՀՀ վարչապետի աշխատակազմ, ինչպես նաև 2023թ. տարեկան արդյունքների հիման վրա իրականացվել է 50 տոկոս և ավելի պետական մասնակցությամբ 141, (2022թ. թվականի տարեկան արդյունքների հիման վրա՝ 139) առևտրային կազմակերպությունների 2023թ. տարեկան արդյունքների ֆինանսատնտեսական վիճակի դիտարկումներ և վերլուծություն։ Ամփոփ տեղեկանքը ներկայացվել է ՀՀ վարչապետի աշխատակազմ:)

**Կազմակերպությունների կառավարման համակարգում** նախապատրաստվել են թվով 15 ՀՀ կառավարության որոշման նախագծեր, որոնցից 8-ն ընդունվել են ՀՀ կառավարության կողմից։ Հաշվետու ժամանակաշրջանում ՀՀ կառավարության կողմից ընդունվել է 4 կազմակերպության **լուծարման** մասին որոշում, 4 կազմակերպության լուծարման գործընթաց ավարտվել է (2023թ-ի ինն ամիսների ընթացքում ՀՀ կառավարության կողմից ընդունվել է 2 ընկերության լուծարման մասին որոշում, 4 ընկերության լուծարման գործընթացն ավարտվել է, 1 ընկերություն ճանաչվել է սնանկ)։

01.10.2024թ. դրությամբ լուծարման գործընթացում են գտնվում 10 կազմակերպություններ (01.10.2023թ. դրությամբ՝ 9 կազմակերպություն)։

Լուծարվող կազմակերպություններում իրականացվել է շուրջ 544,263.0 հազ.դրամ վճարումներ, որից՝ ՀՀ պետական բյուջե` 296,268.0 հազ.դրամ, համայնքային բյուջե՝ 958.0 հազ.դրամ, աշխատավարձի գծով` 180,108.0 հազ.դրամ և այլ կրեդիտորական պարտք 66,929.0 հազ.դրամ *(2023թ-ի ինն ամիսների ընթացքում լուծարվող կազմակերպություններում և հիմնադրամներում իրականացվել է շուրջ 259,717.0 հազ.դրամ վճարումներ, որից՝ ՀՀ պետական բյուջե` 216,330.0 հազ.դրամ, համայնքային բյուջե՝ 5,325.0 հազ.դրամ, աշխատավարձի գծով` 34,254.0 հազ.դրամ և այլ կրեդիտորական պարտք՝ 3,808.0 հազ.դրամ)։*

Լուծարումից հետո ՀՀ պետական բյուջե է փոխանցվել 300,379.0 հազ.դրամ գումար, իսկ 1,970.2 հազ. դրամ դեբիտորական պարտքի ստացման իրավունք փոխանցվել է ՀՀ ֆինանսների նախարարությանը (*2023թ-ի ինն ամիսների ընթացքում լուծարումից հետո ՀՀ պետական բյուջե է փոխանցվել 110,881.0 հազ.դրամ գումար, իսկ 61,014,592․0 հազ.դրամ և 1 մլն. 100 հազ. ԱՄՆ դոլար դեբիտորական պարտքի ստացման իրավունք փոխանցվել է ՀՀ ֆինանսների նախարարությանը)։*

**Պետական գույքի էլեկտրոնային հաշվառման համակարգում** հաշվետու ժամանակահատվածում խմբագրվել է գրանցված և նախկինում չհաշվառված հետևյալ տեղեկատվությունը՝ 1590 շենք և շինությունների, 48 չկառուցապատված հողամասի, 1537 միավոր տրանսպորտային միջոցի, 76 անվանում մտավոր սեփականության օբյեկտի և պետական բաժնեմաս ունեցող 37 առևտրային կազմակերպության վերաբերյալ *(2023թ-ի ինն ամիսների ընթացքում՝ 2475 անշարժ գույք, 11 միավոր չկառուցապատված հողամաս, 1012 միավոր տրանսպորտային միջոց, 117 անվանում մտավոր սեփականության օբյեկտ, 121 առևտրային կազմակերպություն)։*

Հաշվետու ժամանակահատվածում մշակվել և ՀՀ օրենսդրությամբ սահմանված կարգով շրջանառության մեջ է դրվել **պետական անշարժ գույքի օտարման մասին** ՀՀ կառավարության որոշման 14 նախագիծ, որից 8-ը ընդունվել է, 6-ը գտնվում է շրջանառության մեջ։ Նշված նախագծերով օտարման է ներկայացվել 18 անվանում անշարժ գույք (ըստ օտարման ձևի՝ 4 մրցույթ, 12 աճուրդ, 2 ուղղակի վաճառք): *(Նախորդ տարվա ինն ամիսների ընթացքում մշակվել և ՀՀ օրենսդրությամբ սահմանված կարգով շրջանառության մեջ է դրվել պետական անշարժ գույքի օտարման մասին ՀՀ կառավարության որոշման 36 նախագիծ, որից 22-ն ընդունվել է, 5-ը ներկայացվել է ՀՀ կառավարության քննարկմանը, 9-ը գտնվում է շրջանառության մեջ):*

2024 թվականի ինն ամիսների ընթացքում թվով 12 անվանում անշարժ գույք օտարվել է (նշված թիվն իր մեջ ներառում է 2023 թվականին ընդունված ՀՀ կառավարության որոշումներով, ինչպես նաև Կոմիտեի նախագահի կողմից 2023թ․և 2024թ․ հաստատված հրամաններով օտարման ներկայացված անշարժ գույքը)։ *(2023 թվականի ինն ամիսների ընթացքում օտարվել է թվով 23 անվանում անշարժ գույք)։*

Հաշվետու ժամանակահատվածում Կոմիտեի նախագահի կողմից հաստատված 44 հրամաններով օտարման են ներկայացվել 145 միավոր տրանսպորտային միջոց, 1133 անվանում այլ շարժական գույք: *(2023 թվականի ինն ամիսների ընթացքում՝ Կոմիտեի նախագահի կողմից հաստատված 78 հրամաններով օտարման են ներկայացվել 390 միավոր տրանսպորտային միջոց, 1827 անվանում այլ շարժական գույք):*

Պետական գույքի վարձակալության տրամադրման ոլորտում կնքվել են թվով **190** ոչ բնակելի տարածքի վարձակալության պայմանագիր, ոչ բնակելի տարածքի վարձակալության պայմանագրում փոփոխություն կատարելու մասին թվով **37** համաձայնագիր, դադարեցվել է թվով **88** ոչ բնակելի տարածքի վարձակալության պայմանագիր: *(2024 թվականի ինն ամիսների ընթացքում՝ կնքվել են թվով* ***165*** *ոչ բնակելի տարածքի վարձակալության պայմանագիր, ոչ բնակելի տարածքի վարձակալության պայմանագրում փոփոխություն կատարելու մասին թվով* ***23*** *համաձայնագիր, դադարեցվել է թվով* ***78*** *ոչ բնակելի տարածքի վարձակալության պայմանագիր):*

Կոմիտեի կողմից մշակվել և շրջանառության մեջ են դրվել **պետական գույքի տնօրինման վերաբերյալ** Կոմիտեի նախագահի 115 հրամանի նախագիծ և ՀՀ կառավարության 208 որոշման նախագիծ (2023թ-ի ինն ամիսների ընթացքում՝ Կոմիտեի նախագահի 170 հրաման և 88 ՀՀ կառավարության որոշման նախագիծ):

Կատարվել են 119 միավոր գույքի և 88 միավոր ավտոմեքենաների նկատմամբ իրավունքի պետական գրանցման աշխատանքներ, 265 միավոր անշարժ գույքի նկատմամբ կատարվել են սխալների և վրիպակների ուղղման, նոր վկայականների և հասցեների գրանցման աշխատանքներ, 126 միավոր անշարժ գույքի վերաբերյալ պահանջվել են միասնական տեղեկանքներ։ *(2023թ-ի ինն ամիսների ընթացքում՝ 112 միավոր անշարժ գույքի և 415 միավոր ավտոմեքենաների նկատմամբ իրականացվել են պետության սեփականության իրավունքի պետական գրանցման, 74 միավոր անշարժ գույքի նկատմամբ իրականացվել են վկայականների ուղղման, վերագրանցման և հասցեի պետական գրանցման աշխատանքներ, 86 միավոր անշարժ գույքի վերաբերյալ պահանջվել են միասնական տեղեկանքներ):*

Հաշվետու ժամանակահատվածում Կոմիտեի կողմից նախապատրաստվել և **դատական ատյաններ է ներկայացվել**՝ 1 սնանկության պահանջ, 20 հայցադիմում, 1 հայցադիմումի պատասխան, 8 գրավոր առարկություն, 9 վերաքննիչ բողոք, 5 վերաքննիչ բողոքի պատասխան, և 2 վճռաբեկ բողոք։ *(2023 թվականի ինն ամիսներին՝ 13 հայցադիմում, 2 հայցադիմումի պատասխան, 5 գրավոր առարկություն, 8 վերաքննիչ բողոք, 2 վերաքննիչ բողոքի պատասխան և 3 վճռաբեկ բողոք)։*

**Պետական գույքի՝ այդ թվում Պետական սեփականություն համարվող հողերի օտարումից ստացված միջոցները** կազմել են 11,582,759.6 հազ.դրամ կամ 2023թ.-ի նույն ժամանակահատվածի 6,595,210.1 հազ.դրամի համեմատ աճել է 75,62 %-ով, որից՝ ՀՀ պետական բյուջե է մուտքագրվել 10,324,523.6 հազ.դրամ կամ 2023թ.-ի նույն ժամանակահատվածի 5,775,587.9 հազ.դրամի համեմատ աճել է 78,76%-ով, իսկ համապատասխան համայնքային բյուջեներ՝ 1,258,236.0 հազ.դրամ կամ 2023թ.-ի նույն ժամանակահատվածի 819,622.2 հազ.դրամի համեմատ աճել է 53.51 %-ով:

**Պետական գույքի մասնավորեցումից ստացված միջոցները** կազմել են 321,099.4 հազ.դրամ կամ 2023թ.-ի նույն ժամանակահատվածի 3,770,376.0 հազ.դրամի համեմատ նվազել է 91,48 %-ով, ՀՀ պետական բյուջե է փոխանցվել 226,381․7 հազ.դրամ կամ 2023թ.-ի նույն ժամանակահատվածի 2,653,651․0 հազ.դրամի համեմատ նվազել է 91,47 %-ով, իսկ համապատասխան համայնքային բյուջե՝ 94,717.7 դրամ կամ 2023թ.-ի նույն ժամանակահատվածի 1,116,725.0 հազ.դրամի համեմատ նվազել է 91,52 %-ով:

**Պետական գույքի վարձակալությունից** փաստացի ՀՀ պետական բյուջե է մուտքագրվել 567,059.6 հազ.դրամ կամ 2023թ.-ի նույն ժամանակահատվածի 479,665.3 հազ.դրամի համեմատ աճել է 18,22 %-ով:

ՀՀ պետական սեփականություն հանդիսացող շենքերի և շինությունների տանիքներին ու ձեղնահարկերում կապի սարքավորումների տեղակայման և սպասարկման պայմանագրերից փաստացի հավաքագրվել է 237,570.5 հազ. դրամ կամ 2023թ.-ի նույն ժամանակահատվածի 217,278.8 հազ.դրամի համեմատ աճը կազմում է 9,34 %, որից՝ 53,470.7 հազ.դրամը մուտքագրվել է ՀՀ պետական բյուջե կամ 2023թ.-ի նույն ժամանակահատվածի 50,580.1 հազ.դրամի համեմատ աճել է 5,71 %-ով, համապատասխան ՊՈԱԿ-ների բյուջեներ՝ 183,535.7 հազ. դրամ կամ 2023թ.-ի նույն ժամանակահատվածի 154,256.3 հազ.դրամի համեմատ աճել է 18,98 %-ով:

**Ամփոփում**. Վերը թվարկված հոդվածներով ստացված դրամական միջոցները կազմել են 12,708,489.1 հազ.դրամ (2023թ.-ի նույն ժամանակահատվածի 11,062,530.2 հազ.դրամի համեմատ աճը կազմում է 14,88 %), որից ՀՀ պետական բյուջե է փոխանցվել 11,171,435.6 հազ.դրամ (աճը 2023թ.-ի նույն ժամանակահատվածի 8,959,484.3 հազ.դրամի համեմատ կազմում է 24,69 %), համայնքային բյուջեներ՝ 1,352,953.7 հազ.դրամ (2023թ.-ի նույն ժամանակահատվածի 1,936,347.2 հազ.դրամի համեմատ նվազել է 30.13 %-ով) և ՊՈԱԿ-ների բյուջեներ՝ 183,535.7 հազ.դրամ (աճը 2023թ.-ի նույն ժամանակահատվածի 154,256.3 հազ.դրամի համեմատ կազմում է 18,98 %):

2024 թվականի ինն ամիսներին գնորդների կողմից ստանձնել են 1 486 700 000 դրամի **ներդրումային պարտավորություն**, իսկ 2023 թվականի ինն ամիսների ընթացքում՝ 1 058 610 000 դրամի ներդրումային պարտավորություն։

**Բնակչության սոցիալական խնդիրների** լուծման ոլորտում՝ մշակվել և ՀՀ կառավարության կողմից ընդունվել են 1988-1992 թվականներին Ադրբեջանի Հանրապետությունից բռնագաղթած և ՀՀ քաղաքացիություն ստացած անձանց կողմից զբաղեցրած բնակելի տարածքները սեփականաշնորհելու մասին 1 ՀՀ կառավարության որոշում (6 բնակելի տարածք, 5 ընտանիք, 10 անձ), իսկ տեղաբնակ հանդիսացող ՀՀ քաղաքացիների համար մշակվել և ընդունվել է 2 ՀՀ կառավարության որոշում (10 բնակելի տարածք, 10 ընտանիք, 19 անձ) (*2023թ-ի ինն ամիսների ընթացքում՝ մշակվել և ՀՀ կառավարության կողմից ընդունվել են՝ 1988-1992 թվականներին ԱՀ-ից բռնագաղթած և ՀՀ քաղաքացիություն ստացած անձանց կողմից զբաղեցրած բնակելի տարածքները սեփականաշնորհելու մասին 1 ՀՀ կառավարության որոշում (1 բնակելի տարածք, 1 ընտանիք, 1 անձ), իսկ տեղաբնակ հանդիսացող ընտանիքների համար՝ 3 ՀՀ կառավարության որոշում (13 բնակելի տարածք, 12 ընտանիք, 35 անձ)։*

**Պետական գույքային հարաբերությունները կանոնակարգող օրենսդրության բարեփոխման ոլորտում** նախապատրաստվել և օրենսդրությամբ սահմանված կարգով ընդունվել է 14 իրավական ակտ, շրջանառվել է 7 իրավական ակտի նախագիծ («Հայաստանի Հանրապետության հողային օրենսգրքում փոփոխություններ և լրացումներ կատարելու մասին», ««Պետական գույքի կառավարման մասին» օրենքում փոփոխություններ կատարելու մասին», «Հայաստանի Հանրապետության վարչատարածքային բաժանման մասին» օրենքում փոփոխություն և լրացում կատարելու մասին», «Հայաստանի Հանրապետության բյուջետային համակարգի մասին» օրենքում լրացումներ կատարելու մասին» օրենքների նախագծերը, «Պետական գույքի կառավարման մասին» նոր օրենքի և հարակից օրենքների նախագծերը, «Պետական սեփականություն հանդիսացող գույքի նվիրատվության և նվիրաբերության կարգերը հաստատելու մասին», «Պետական գույքի վարձակալության տրամադրման և վարձավճարների հաշվարկման կարգը հաստատելու ու ՀՀ կառավարության 2020 թվականի հունիսի 4-ի թիվ 914-Ն որոշումն ուժը կորցրած ճանաչելու մասին» ՀՀ կառավարության որոշման նախագծերը), Պետական գույքի կառավարման կոմիտեի նախագահի կողմից հաստատվել է 9 հրաման, մշակվել և օրենսդրությամբ սահմանված կարգով շրջանառության մեջ է դրվել 12 այլ իրավական ակտի և Կոմիտեի նախագահի 3 հրամանի նախագիծ (2023թ-ի ինն ամիսների ընթացքում նախապատրաստվել և օրենսդրությամբ սահմանված կարգով ընդունվել է 22 իրավական ակտ և շրջանառվել է 9 իրավական ակտի նախագիծ, Պետական գույքի կառավարման կոմիտեի նախագահի կողմից հաստատվել է 6 հրաման):